কলকাতা মেট্রো
১৯৮৪ সালে চালু হওয়া কলকাতা মেট্রো ভারতের প্রথম মেট্রো রেল পরিষেবা (দ্বিতীয় মেট্রো পরিষেবা দিল্লি মেট্রো চালু হয় ২০০২ সালে)। এটি ভারতীয় রেলের অধীনস্থ এবং ভারতীয় রেলের একটি ক্ষেত্রীয় রেলওয়ের মর্যাদা ভোগ করে।
বেঙ্গালুরু মেট্রো
নাম্মা মেট্রো ( "আমাদের মেট্রো"), যা বেঙ্গালুরু মেট্রো নামে পরিচিত (), হল ভারতের বেঙ্গালুরু শহরের একটি গণ রেলপরিবহণ ব্যবস্থা। বেঙ্গালুরু মেট্রো রেল কর্পোরেশন এই রেল চালায়। ২০১১ সালের ২০ অক্টোবর বেঙ্গালুরু মেট্রোর উদ্বোধন হয়েছে। প্রথম ধাপে বাইয়াপ্পানাহল্লি থেকে মহাত্মা গান্ধী রোড পর্যন্ত ট্রেন চলাচল করছে। এই রেলব্যবস্থা ম্যাজেস্টিক (কেম্পেগৌড়া বাস স্টেশন ও বেঙ্গালুরু মেট্রো স্টেশন), সম্পিগ রোড, হাডসন সার্কেল ও মহাত্মা গান্ধী রোড এলাকার ট্রাফিক সমস্যার সমাধানার্থে গড়ে তোলা হয়েছে।